CELEX: 32013D0615(01)
Language: lv
Date: 2013-06-14 00:00:00
Title: Komisijas Īstenošanas lēmums ( 2013. gada 14. jūnijs ) par 2013. gadam paredzēto finansējumu darbībām veterinārijas jomā, kas saistītas ar Eiropas Savienības informācijas politiku un atbalstu starptautiskajām organizācijām, vairākiem pasākumiem, kas vajadzīgi, lai nodrošinātu pārtikas un barības aprites un augu veselības jomas tiesību aktu piemērošanu

15.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 170/23
            
         KOMISIJAS ĪSTENOŠANAS LĒMUMS
   (2013. gada 14. jūnijs)
   par 2013. gadam paredzēto finansējumu darbībām veterinārijas jomā, kas saistītas ar Eiropas Savienības informācijas politiku un atbalstu starptautiskajām organizācijām, vairākiem pasākumiem, kas vajadzīgi, lai nodrošinātu pārtikas un barības aprites un augu veselības jomas tiesību aktu piemērošanu
   2013/C 170/06
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 (1) par finanšu noteikumiem, ko piemēro Savienības vispārējam budžetam (turpmāk “Finanšu regula”), un jo īpaši tās 84. pantu,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (2) un jo īpaši tā 16., 19., 20., 21., 23. un 27. pantu,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (3), un jo īpaši tās 76. panta 1. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (4), un jo īpaši tās 66. panta 1. punkta c) apakšpunktu,
   tā kā:
   
               (1)
            
            
               Saskaņā ar Finanšu regulas 84. pantu un 94. pantu Komisijas 2012. gada 29. oktobra Deleģētajā regulā (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (5) (turpmāk “Piemērošanas noteikumi”) pirms izdevumu saistību uzņemšanās no Savienības budžeta iestāde vai institūcijas, kam iestāde ir deleģējusi pilnvaras, pieņem finansēšanas lēmumu, kurā nosaka ar izdevumiem saistītās darbības būtiskās sastāvdaļas.
            
         
               (2)
            
            
               Piemērošanas noteikumos paredzēts, cik detalizēta informācija jāsniedz, lai aprakstītu finansēšanas lēmuma pamatu.
            
         
               (3)
            
            
               Saskaņā ar Finanšu regulas 128. pantu attiecībā uz dotācijām ir jāpieņem ikgadēja darba programma.
            
         
               (4)
            
            
               Nepieciešams izstrādāt darba programmu tām Eiropas Savienības darbībām veterinārijas jomā, kas saistītas ar informācijas politiku, atbalstu starptautiskām organizācijām un veterināro procedūru datorizāciju.
            
         
               (5)
            
            
               Pielikumos iekļautā darba programma ir pietiekami detalizēts pamats Piemērošanas noteikumu 94. panta nozīmē, tāpēc šis lēmums uzskatāms par finansēšanas lēmumu attiecībā uz izdevumiem, kas darba programmā paredzēti dotācijām un iepirkumiem.
            
         
               (6)
            
            
               Saskaņā ar Lēmuma 2009/470/EK 22. pantu Savienība var veikt vai palīdzēt dalībvalstīm vai starptautiskām organizācijām veikt vajadzīgos tehniskos un zinātniskos pasākumus, lai izstrādātu Savienības tiesību aktus veterinārijas jomā un attīstītu izglītību vai apmācību veterinārijas jomā.
            
         
               (7)
            
            
               Saskaņā ar 53.d pantu 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), kredītrīkotājs ir guvis pierādījumus, ka starptautiskās organizācijas (OIE un FAO), kurām saskaņā ar kopīgu pārvaldību tiks uzticēta Savienības budžeta izpilde, attiecībā uz grāmatvedības, revīzijas, iekšējās kontroles un iepirkumu procedūrām ievēro standartus, kas nodrošina starptautiski pieņemtiem standartiem līdzvērtīgas garantijas.
            
         
               (8)
            
            
               Tika pabeigts kopīgs ES un OIE projekts – pētījums par “Prioritāro dzīvnieku slimību, arī uz cilvēkiem pārnēsājamu slimību, sarakstu izstrādi un kategorizēšanu”. Šā projekta ietvaros tika izstrādāts rīks slimību kategorizēšanai un prioritizēšanai. Patlaban ir vajadzīgs finansiāls ieguldījums, lai saskaņā ar prasībām jaunajos ES dzīvnieku veselības tiesību aktos, kas paredz slimību sarakstu izstrādi, apkopotu informāciju un pielāgotu rīku tā izmantošanai arī attiecībā uz ūdensdzīvnieku slimībām.
            
         
               (9)
            
            
               Eiropas Savienība un Apvienoto Nāciju Organizācija 2003. gada 29. novembrī parakstīja Finanšu un administratīvās sistēmas pamatnolīgumu, kas nodrošināja 2003. gada 17. jūlijā parakstītā Eiropas Kopienu Komisijas un ANO Pārtikas un lauksaimniecības organizācijas nolīguma īstenošanu.
            
         
               (10)
            
            
               Saskaņā ar Komisijas 2009. gada 22. jūnija Lēmumu 2009/492/EK par Kopienas finansiālo ieguldījumu Ieguldījumu fondā 911100MTF/INT/003/EEC, lai atbalstītu kampaņu pret mutes un nagu sērgu ārpus Kopienas (7), Eiropas Komisija 2009. gada 1. septembrī noslēdza Īstenošanas nolīgumu MTF/INT/003/EEC par “EK finansētām darbībām (2009–2013), ko veic Pārtikas un lauksaimniecības organizācijas (FAO) Eiropas Komisija mutes un nagu sērgas kontrolei (EUFMD)”. Nolīguma termiņš bija 48 mēneši. Trešās valstīs, kuras robežojas ar dalībvalstīm, joprojām turpinās mutes un nagu sērgas uzliesmojumi un – dažos gadījumos – smagas epidēmijas, kas var apdraudēt uzņēmīgo lauksaimniecības dzīvnieku veselības statusu dalībvalstīs, tāpēc ir lietderīgi atjaunināt Īstenošanas nolīgumu un noteikt Savienības ieguldījumu Ieguldījumu fondā 911100MTF/INT/003/EEC.
            
         
               (11)
            
            
               Ir lietderīgi noteikt, ka Savienības ieguldījuma maksimālā summa ir EUR 4 000 000 24 mēnešu laikposmam. Ieguldījumu fonda 2013. gada budžets būtu jāveido no fonda līdzekļu galīgā saldo 2013. gada 31. augustā un Savienības ieguldījuma, kopējai summai veidojot EUR 2 000 000 ekvivalentu ASV dolāros. Turpmāki izdevumi būtu jāatlīdzina, veicot ikgadējus pārskaitījumus vai saskaņā ar maksājumu grafiku, ko nosaka jaunā īstenošanas nolīgumā, kuru noslēdz, pamatojoties uz Savienības Finanšu un administratīvās sistēmas pamatnolīgumu par Savienības finansējumu ANO programmām.
            
         
               (12)
            
            
               Lēmuma 2009/470/EK 19. panta a) punkta i) apakšpunktā paredzēts, ka Savienība sniedz finansiālu ieguldījumu, kurš nepieciešams, lai apkopotu un glabātu visu informāciju, kas saistīta ar Savienības tiesību aktiem dzīvnieku veselības, dzīvnieku labturības un dzīvnieku izcelsmes pārtikas produktu nekaitīguma jomā.
            
         
               (13)
            
            
               Finansiālais ieguldījums ir nepieciešams, lai sniegtu pieeju veterinārās jomas tiesību aktu interaktīvai datubāzei, ikgadēji nodrošinot dalībvalstīm pieeju vajadzīgajai informācijai saistībā ar veterinārijas jautājumiem.
            
         
               (14)
            
            
               Līguma par Eiropas Savienības darbību 13. pantā (8) noteikts, ka Savienība un dalībvalstis, nosakot un īstenojot Savienības politiku konkrētās jomās, velta pienācīgu uzmanību dzīvnieku labturības prasībām. Saskaņā ar Komisijas paziņojumu Eiropas Parlamentam, Padomei un Eiropas Ekonomikas un sociālo lietu komitejai par Eiropas Savienības dzīvnieku aizsardzības un labturības stratēģiju 2012.–2015. gadam (9), ir lietderīgi finansēt iniciatīvas, kuru mērķis ir minētās stratēģijas īstenošana.
            
         
               (15)
            
            
               Iepriekšējos gados ir veikti komunikācijas pasākumi, lai pievērstu ieinteresēto personu, organizāciju un visas sabiedrības uzmanību dzīvnieku veselības jautājumiem un dzīvnieku veselības stratēģijas principiem. Šos komunikācijas pasākumus, tostarp horizontālos pasākumus, ir lietderīgi turpināt arī 2013. gadā.
            
         
               (16)
            
            
               Lēmuma 2009/470/EK 27. pantā ir paredzēts piešķirt Savienības finansiālo ieguldījumu, lai varētu īstenot valsts programmas slimību izskaušanai un uzraudzībai. Saskaņā ar minēto pantu Komisija šīs programmas novērtēs. Attiecībā uz 2014. gadu iesniegto programmu iepriekšēju novērtēšanu veiks neatkarīgi eksperti.
            
         
               (17)
            
            
               Lai aizsargātu cilvēku un dzīvnieku, kā arī vides veselību, būtu jācīnās pret nelegālu un viltotu augu aizsardzības līdzekļu tirdzniecību. Saskaņā ar Regulas (EK) Nr. 1107/2009 76. panta 1. punktu Komisija var segt izdevumus, kas saistīti ar darbībām regulā minēto mērķu īstenošanai.
            
         
               (18)
            
            
               Regulā (EK) Nr. 882/2004 ir paredzēti noteikumi attiecībā uz oficiālās kontroles veikšanu, lai pārbaudītu atbilstību noteikumiem, kuri jo īpaši tiecas novērst, likvidēt vai līdz pieņemamam līmenim mazināt riskus, kam tiešā veidā vai vides ietekmē ir pakļauti cilvēki un dzīvnieki, garantēt godprātīgu praksi dzīvnieku barības un pārtikas tirdzniecībā un aizsargāt patērētāju intereses, tostarp veicot dzīvnieku barības un pārtikas marķēšanu un īstenojot citus patērētāju informēšanas veidus.
            
         
               (19)
            
            
               Saskaņā ar Regulas (EK) Nr. 882/2004 66. panta 1. punkta c) apakšpunktu tādu citu pasākumu finansēšanai nepieciešamās apropriācijas, kuri vajadzīgi, lai nodrošinātu šīs regulas piemērošanu, ik gadu apstiprina saskaņā ar budžeta procedūru. Pasākumi, kas minēti 66. pantā, konkrēti ietver pētījumu veikšanu, informācijas publicēšanu un sanāksmju un konferenču organizēšanu.
            
         
               (20)
            
            
               Pētījumā tika apšaubīts CEN noteikšanas metodes EN 1785:2003 derīgums. Lai pārbaudītu metodes derīgumu, pētījums būtu jāatkārto.
            
         
               (21)
            
            
               Ekonomiskās sadarbības un attīstības organizācija (ESAO) ir organizācija ar visā pasaulē atzītu pieredzi ekonomiskās analīzes veikšanā un ieteikumu sniegšanā politikas veidotājiem. Tādējādi saskaņā ar Piemērošanas noteikumu 134. panta 1. punkta b) apakšpunktu tehnisku iemeslu dēļ līgumu var piešķirt tikai minētajai organizācijai (ESAO).
            
         
               (22)
            
            
               Eiropas Zāļu aģentūra (EMA) un Eiropas Slimību profilakses un kontroles centrs (ECDC) 2009. gadā publicētajā kopīgajā tehniskajā pārskatā “Baktēriju problēma – pienācis laiks rīkoties” lēsa, ka cilvēku rezistence pret antimikrobiālajiem līdzekļiem gadā radīs EUR 1,5 miljardus lielas izmaksas. Lai pēc EMA un ECDC aplēses veiktu turpmākus pasākumus un labāk demonstrētu, kādu ietekmi rada rezistence pret antimikrobiālajiem līdzekļiem, ir vajadzīga atzīta partnera, piemēram, ESAO, veikta atbilstoša ekonomiskā analīze, kuru varētu izmantot par pamatojumu politikas priekšlikumiem.
            
         
               (23)
            
            
               Komunikācijas pasākumi pārtikas un barības kontroles jomā ne vienmēr var būt saistīti ar konkrētu jautājumu. Tāpēc ir lietderīgi paredzēt zināmus līdzekļus ar šo jomu saistītiem horizontālās komunikācijas pasākumiem.
            
         
               (24)
            
            
               Pārtikas un veterinārajam birojam (PVB) ir nozīmīga loma, palīdzot saglabāt augsta līmeņa pārtikas nekaitīguma sistēmu Eiropas Savienībā un trešās valstīs, kuras veic eksportu uz ES. PVB darbu var uzskatīt par galveno ES pārtikas nekaitīguma sistēmas elementu, un ir svarīgi, ka tiek izplatīta ar inspekcijas uzdevumiem saistītā informācija.
            
         
               (25)
            
            
               Komisija 2012. gadā pasūtīja īpašu pētījumu, lai pārbaudītu līdzšinējās ES marķēšanas shēmas attiecībā uz produktiem, kas nesatur ĢMO, un lai noteiktu un analizētu, kādi elementi būtu jāņem vērā saistībā ar iespējamību noteikt saskaņotu ES pieeju šādai marķēšanai. 2013. gadā minētā pētījuma rezultāti tiks apspriesti dalībvalstīs un ieinteresēto personu starpā. No pētījuma rezultātiem un turpmākām diskusijām būs atkarīgs, vai tiks uzskatīts par nepieciešamu apsvērt turpmāku saskaņošanu šajā jomā. Tādējādi Komisijai būs jāveic vairāku iespējamo saskaņošanas modeļu visaptverošs ietekmes novērtējums, īstenojot padziļinātu analīzi saistībā ar ietekmi uz ekonomiku, sociālo jomu, tirdzniecību, patērētājiem un vidi. Ņemot vērā to, ka minētā ietekmes novērtējuma pamatojuma vajadzībām būs jāvāc dati un jāvērtē iespējamie rīcības modeļi, tam būtu jāparedz atbilstoši finanšu līdzekļi.
            
         
               (26)
            
            
               Eiropas Parlamenta un Padomes 2008. gada 16. decembra Regula (EK) Nr. 1333/2008 par pārtikas piedevām (10) un Eiropas Parlamenta un Padomes 2008. gada 16. decembra Regula (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās (11) paredz pieņemt vienotu metodiku attiecībā uz to, kā dalībvalstis apkopo informāciju par pārtikas piedevu un aromatizētāju patēriņu un izmantošanu Eiropas Savienībā. Šāda vienota metodika ir vajadzīga, lai nodrošinātu, ka minēto vielu izmantošana ES joprojām ir nekaitīga patērētājiem. Uzraudzības primārais uzdevums būtu apzināt piedevu tipiskās un maksimālās devas un konstatēt nevēlamu vielu klātbūtni dabīgos aromatizētājos vai konkrētās pārtikas sastāvdaļās. Tādējādi Eiropas Pārtikas nekaitīguma iestāde (EFSA) varētu veikt uzticamus iedarbības novērtējumus un Komisija varētu pieņemt efektīvus un samērīgus riska pārvaldības pasākumus.
            
         
               (27)
            
            
               ES references laboratorijām (ESRL) līdz šā gada septembra beigām būtu jāiesniedz 2014. gada darba programmas. Komisija minētās programmas novērtēs. Attiecībā uz 2014. gadu iesniegto programmu iepriekšēju novērtēšanu veiks neatkarīgi eksperti.
            
         
               (28)
            
            
               Komisijas Regula (ES) Nr. 619/2011, ar ko nosaka paraugu ņemšanas un analīzes metodes barības oficiālajai kontrolei attiecībā uz tāda ģenētiski modificēta materiāla klātbūtni, kura atļaujas piešķiršanas procedūra nav pabeigta vai kura atļaujas termiņš ir beidzies (12), attiecas tikai uz neatļauta ģenētiski modificēta (ĢM) materiāla klātbūtni barībā. Minētajā regulā ir iekļauts pants par pārskatīšanu, ar ko Komisijai noteikts pienākums uzraudzīt regulas piemērošanu un ietekmi uz iekšējo tirgu, kā arī uz barības, lopkopības un citu nozaru uzņēmējiem un vajadzības gadījumā ierosināt priekšlikumus pasākuma pārskatīšanai. Ieinteresēto personu iesniegtie sākotnējie dati un visi jaunie dati būtu jāapkopo un jāanalizē, un tiem būtu jākalpo par pamatu, Komisijai izstrādājot ietekmes novērtējuma pamatojumu attiecībā uz pašreizējās situācijas salīdzinājumu ar situāciju, kad regulas darbības joma tiktu paplašināta, iekļaujot tajā arī pārtiku. Šā pētījuma atbalstam būtu jāparedz atbilstoši finanšu līdzekļi.
            
         
               (29)
            
            
               Pamatojoties uz Finanšu regulas 92. pantu un Piemērošanas noteikumu 111. pantu, šajā finansēšanas lēmumā var ietvert arī procentu maksu par novēlotu maksājumu.
            
         
               (30)
            
            
               Lai piemērotu šo lēmumu, ir lietderīgi definēt terminu “būtiskas izmaiņas” Piemērošanas noteikumu 94. panta 4. punkta nozīmē.
            
         
               (31)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR NOLĒMUSI ŠĀDI.
   
      I   SADAĻA
   
   
      Padomes Lēmuma 2009/470/EK īstenošanas darba programma
   
   1. pants
   Ar šo pieņem ikgadējo darba programmu Lēmuma 2009/470/EK 16., 19., 20., 21., 23., un 27. panta īstenošanai, un tā izklāstīta I pielikumā.
   2. pants
   Ar šo sadaļu apstiprinātais maksimālais ieguldījums programmas īstenošanā ir EUR 6 764 700, un to finansē no Eiropas Savienības 2013. gada vispārējā budžeta pozīcijas 17 04 02 01.
   3. pants
   Budžeta īstenošanu saistībā ar pienākumiem, kas minēti I pielikuma I.2.1. un I.2.2. punktā, var uzticēt Pasaules Dzīvnieku veselības organizācijai (OIE) un Apvienoto Nāciju Organizācijas Pārtikas un lauksaimniecības organizācijai (FAO), kuras attiecībā uz grāmatvedības, revīzijas, iekšējās kontroles un iepirkumu procedūrām rīkojas saskaņā ar standartiem, kas nodrošina starptautiski pieņemtiem standartiem līdzvērtīgas garantijas.
   
      II   SADAĻA
   
   
      Fitosanitārijas tiesību aktu īstenošanas darba programma
   
   4. pants
   Ar šo pieņem ikgadējo darba programmu Regulas (EK) Nr. 1107/2009 īstenošanai, un tā izklāstīta II pielikumā.
   5. pants
   Ar šo sadaļu apstiprinātais maksimālais ieguldījums programmas īstenošanā ir EUR 100 000, un to finansē no Eiropas Savienības 2013. gada vispārējā budžeta pozīcijas 17.040401.
   
      III   SADAĻA
   
   
      Regulas (EK) Nr. 882/2004 īstenošanas darba programma
   
   6. pants
   Ar šo pieņem ikgadējo gada darba programmu Regulas (EK) Nr. 882/2004 66. panta 1. punkta c) apakšpunkta īstenošanai, un tā izklāstīta III pielikumā.
   7. pants
   Ar šo sadaļu apstiprinātais maksimālais ieguldījums programmas īstenošanā ir EUR 888 582, un to finansē no Eiropas Savienības 2013. gada vispārējā budžeta pozīcijas 17 04 07 01.
   
      IV   SADAĻA
   
   
      Vispārīgi noteikumi
   
   8. pants
   Darba programmas, kas minētas I, II un III sadaļā, ir finansēšanas lēmumi Finanšu regulas 84. panta nozīmē.
   9. pants
   1.   Saskaņā ar pareizas finanšu vadības un proporcionalitātes principu kredītrīkotājs katrā sadaļā var pieņemt jebkādas izmaiņas, kuras nav uzskatāmas par būtiskām Piemērošanas noteikumu 94. panta 4. punkta nozīmē.
   2.   Tādas kopējās apropriāciju izmaiņas attiecībā uz darbībām katrā darba programmā, kuras nepārsniedz 10 % no šā lēmuma 2., 5. un 7. pantā noteiktā maksimālā ieguldījuma, nav uzskatāmas par būtiskām Piemērošanas noteikumu 94. panta 4. punkta nozīmē, ar nosacījumu, ka tās ievērojami neietekmē darba programmu būtību un mērķus.
   10. pants
   Apropriācijas, kas minētas 2., 5. un 7. pantā, var segt arī procentu maksu par novēlotu maksājumu.
   11. pants
   Šis lēmums ir adresēts deleģētiem kredītrīkotājiem.
   
      Briselē, 2013. gada 14. jūnijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 298, 26.10.2012., 1. lpp.
   
      (2)  OV L 155, 18.6.2009., 30. lpp.
   
      (3)  OV L 309, 24.11.2009., 1. lpp.
   
      (4)  OV L 165, 30.4.2004., 1. lpp., ar labojumiem OV L 191, 28.5.2004., 1. lpp.
   
      (5)  OV L 362, 31.12.2012., 1. lpp.
   
      (6)  OV L 248, 16.9.2002., 1. lpp.
   
      (7)  OV L 164, 26.6.2009., 64. lpp.
   
      (8)  OV C 83, 30.3.2010., 47. lpp.
   
      (9)  COM(2012) 6, galīgā redakcija.
   
      (10)  OV L 354, 31.12.2008., 16. lpp.
   
      (11)  OV L 354, 31.12.2008., 34. lpp.
   
      (12)  OV L 166, 25.6.2011., 9. lpp.
   
      I PIELIKUMS
      
         Padomes 2009. gada 25. maija Lēmums 2009/470/EK par izdevumiem veterinārijas jomā un jo īpaši tā 16., 19., 20., 21., 23., un 27. pants – 2013. gada darba programma
      
      I.1.   IEVADS
      
      Šajā programmā 2013. gadam ir septiņas galvenās tēmas. Pamatojoties uz mērķiem, kas noteikti 2009. gada 25. maija Lēmumā 2009/470/EK, budžeta sadale un galvenās darbības ir šādas:
      
                  a)
               
               
                  izdevumiem, kas radušies, īstenojot kopīgu pārvaldību (I.2. punkts):
                  
                              i)
                           
                           
                              ne vairāk kā EUR 540 000 Pasaules Dzīvnieku veselības organizācijai (OIE) (I.2.1. punkts), lai organizētu:
                              
                                          —
                                       
                                       
                                          pasaules mēroga konferenci par bioloģisko drošību,
                                       
                                    
                                          —
                                       
                                       
                                          reģionālos seminārus par dzīvo dabu, dzīvnieku slimību paziņošanu un dzīvnieku izcelsmes pārtikas nekaitīgumu,
                                       
                                    
                                          —
                                       
                                       
                                          reģionālās sanāksmes/konferences par dzīvnieku labturību, mutes un nagu sērgas progresīvās kontroles plānu, Vidusjūras dzīvnieku veselības tīkla apvienoto pastāvīgo komiteju un par ūdensdzīvnieku veselību;
                                       
                                    
                        
                              ii)
                           
                           
                              ne vairāk kā EUR 4 000 000 ANO Pārtikas un lauksaimniecības organizācijai (FAO) (I.2.2. punkts), lai palīdzētu kampaņā pret mutes un nagu sērgu ārpus Savienības;
                           
                        
            
                  b)
               
               
                  iepirkumiem (kas īstenoti tiešas centralizētas pārvaldības kārtībā) (I.3. punkts):
                  
                              i)
                           
                           
                              uzaicinājuma iesniegt piedāvājumus izmantošanai attiecībā uz ieguldījumu ar mērķi veterinārijas jomas tiesību aktu datubāzi darīt pieejamu dalībvalstu ierēdņiem – EUR 150 000 (I.3.1. punkts);
                           
                        
                              ii)
                           
                           
                              ieguldījumam horizontālajā komunikācijā saistībā ar dzīvnieku veselības pasākumiem – EUR 112 700 (I.3.2. punkts);
                           
                        
                              iii)
                           
                           
                              pasākumiem līdzšinējās dzīvnieku labturības politikas atbalstam un esošo komunikācijas līdzekļu uzturēšanai – EUR 782 000 (I.3.3. punkts);
                           
                        
                              iv)
                           
                           
                              publikācijām un informācijas izplatīšanai dzīvnieku veselības jautājumu un dzīvnieku veselības stratēģijas principu popularizēšanai – EUR 1 030 000 (I.3.4. punkts);
                           
                        
                              v)
                           
                           
                              neatkarīgam iepriekšējam novērtējumam attiecībā uz 2013. gada programmām slimību izskaušanai/uzraudzībai – EUR 150 000 (I.3.5. punkts).
                           
                        
            I.2.   DARBĪBAS, ĪSTENOJOT KOPĪGO PĀRVALDĪBU
      
      I.2.1.   PASAULES DZĪVNIEKU VESELĪBAS ORGANIZĀCIJA (OIE)
      Pasaules mēroga konference par bioloģisko drošību, reģionāli semināri OIE Eiropas kontaktpunktiem attiecībā uz dzīvo dabu, dzīvnieku slimību paziņošanu un dzīvnieku izcelsmes pārtikas nekaitīgumu; Eiropas Dzīvnieku labturības platformas koordinācijas grupas reģionālās sanāksmes; reģionālā konference par mutes un nagu sērgas progresīvās kontroles plāna īstenošanu Centrālāzijā; Vidusjūras dzīvnieku veselības tīkla (REMESA) apvienotās pastāvīgās komitejas reģionālās sanāksmes; OIE pētījuma vajadzībām par “Prioritāro dzīvnieku slimību, arī uz cilvēkiem pārnēsājamu slimību, sarakstu izstrādi un kategorizēšanu” izstrādātā slimību kategorizēšanas un prioritizēšanas rīka pielāgošana, lai to varētu izmantot arī attiecībā uz ūdensdzīvnieku slimībām.
      JURIDISKAIS PAMATS
      Lēmuma 2009/470/EK 23. pants
      BUDŽETA POZĪCIJA
      17 04 02 01
      PLĀNOTO LĪGUMU PROVIZORISKAIS SKAITS UN VEIDI
      Viens ieguldījumu līgums attiecībā uz 2013.–2014. gadu
      ĪSTENOTĀJA STRUKTŪRVIENĪBA
      Pasaules Dzīvnieku veselības organizācija (OIE) ir starpvaldību organizācija, kas atbild par dzīvnieku veselības uzlabošanu visā pasaulē. OIE izdod arī starptautiskajai tirdzniecībai ar dzīviem dzīvniekiem un to produktiem paredzētus dzīvnieku veselības standartus, kurus Pasaules Tirdzniecības organizācija ir atzinusi par starptautiskajiem atsauces noteikumiem sanitārajā jomā.
      Lai
      
                  —
               
               
                  visā pasaulē uzlabotu dzīvnieku veselību un tādējādi samazinātu dzīvnieku slimību risku ES,
               
            
                  —
               
               
                  pilnveidotu Savienības dzīvnieku veselības un labturības politiku un standartus un
               
            
                  —
               
               
                  tādējādi sekmētu ES eksportu,
               
            ir svarīgi, ka ES pieeja dzīvnieku veselības un labturības jautājumiem ir vienota visās OIE dalībvalstīs un ka ES aktīvi atbalsta OIE organizētās konferences un mācību seminārus.
      2010. gada 7. jūnijā Komisija un OIE parakstīja ilgtermiņa pamatnolīgumu, ar ko noteica savstarpējās sadarbības administratīvo un finansiālo kārtību (līgums pievienots) un ar ko “Līgums par Eiropas Savienības ieguldījumu sadarbībai ar starptautisku organizāciju” (“standarta ieguldījumu līgums” jeb “SIL”) attiecas uz pasaules mēroga, reģionālajām vai valsts programmām un darbībām, kuru administrēšanu veic OIE un kuras finansē vai līdzfinansē Eiropas Savienība.
      Agrāk jau ir veikts detalizēts un pilnīgs OIE novērtējums, izmantojot tā saucamo “četru pīlāru novērtējumu”, kurā konstatēja, ka OIE grāmatvedības, revīzijas, kontroles un iepirkuma procedūras atbilst standartiem, kas sniedz starptautiski atzītiem standartiem līdzvērtīgas garantijas.
      IZPILDĀMIE MĒRĶI UN PAREDZAMIE REZULTĀTI
      Informēt visus OIE locekļus par ES pieeju dzīvnieku veselībai un labturībai un veterinārajiem pasākumiem sabiedrības veselības jomā, popularizējot Savienības politiku un standartus OIE rīkotajās konferencēs un mācību semināros. Visbeidzot uzlabot dzīvnieku veselības un labturības stāvokli un veterināros pasākumus sabiedrības veselības jomā visā pasaulē, samazināt slimību risku ES un veicināt ES eksportu.
      Pabeigt pētījumu par “Prioritāro dzīvnieku slimību, arī uz cilvēkiem pārnēsājamu slimību, sarakstu izstrādi un kategorizēšanu” un pielāgot minētā pētījuma ietvaros izstrādāto slimību kategorizēšanas un prioritizēšanas rīku, lai to varētu izmantot arī attiecībā uz ūdensdzīvnieku slimībām. Minēto projektu pabeigšana vajadzīga arī tādēļ, ka jaunajos ES dzīvnieku veselības tiesību aktos noteikta prasība izstrādāt slimību sarakstus. Tādējādi labāk tiks noteiktas prioritātes attiecībā uz ES rīcību un resursu izmantojumu.
      ĪSTENOŠANAS PASĀKUMA APRAKSTS UN MĒRĶI
      Turpmāk sniegts pārskats par dažādām darbībām, kas tiks finansētas saskaņā ar šo punktu.
      ĪSTENOŠANA
      Kopīga pārvaldība
      IEGULDĪJUMU NOLĪGUMA SLĒGŠANAS PROVIZORISKAIS GRAFIKS
      2013. gada trešais ceturksnis
      IEGULDĪJUMA MAKSIMĀLĀ SUMMA UN LIKME
      EUR 540 000.
      To pasākumu kopsavilkums, ko OIE organizēs 2013.–2014. gadā:
      
                  —
               
               
                  viena pasaules mēroga konference par bioloģisko drošību (EUR 100 000),
               
            
                  —
               
               
                  sešas reģionālās konferences/semināri (EUR 360 000),
               
            
                  —
               
               
                  viens pētījums par slimību kategorizēšanu (EUR 80 000).
               
            I.2.2.   FINANSIĀLAIS IEGULDĪJUMS PĀRTIKAS UN LAUKSAIMNIECĪBAS ORGANIZĀCIJAS (FAO) EUFMD IEGULDĪJUMU FONDĀ 911100MTF/INT/003/EEC
      Mērķis ir atbalstīt kampaņu pret mutes un nagu sērgu ārpus Savienības. Šajā nolūkā EUFMD ir izstrādājusi uz četriem pīlāriem balstītu stratēģisko plānu 2013.–2017. gadam.
      Pirmā pīlāra mērķis ir uzlabot gatavību mutes un nagu sērgas krīzes pārvaldībai dalībvalstīs, tostarp izveidot Eiropas ekspertu tīklu mutes un nagu sērgas krīzes pārvaldībai, izmantojot reāllaika apmācības, sniedzot atbalstu negadījumu rīcībplānošanai, izstrādājot lēmumu pieņemšanas atbalsta rīkus slimības kontroles vadītājiem un programmu agrās brīdināšanas sistēmas un slimības pārvaldības sistēmas izveidei Balkānu reģionā.
      Otrā pīlāra mērķis ir samazināt apdraudējumu, ko dalībvalstīm rada mutes un nagu sērgas situācija Eiropas kaimiņvalstīs, izmantojot progresīvu mutes un nagu sērgas kontroli kaimiņvalstu reģionos, galvenokārt tajos, kas robežojas ar Turciju un Izraēlu, kā arī ar valstīm, kas atrodas Āfrikas ziemeļos.
      Trešā pīlāra mērķis ir veicināt globālu stratēģiju attiecībā uz progresīvu mutes un nagu sērgas kontroli, izmantojot ekspertu atbalstu darbībām, par kurām vienojušās FAO un OIE.
      Ceturtais pīlārs ietver ārkārtas rīcības mehānismu gadījumos, kad Eiropas kaimiņvalstīs ir mutes un nagu sērgas krīze; šāda rīcība varētu ietvert ārkārtas vakcīnu piegādi reģioniem, kuri rada risku dalībvalstīm.
      JURIDISKAIS PAMATS
      Lēmuma 2009/470/EK 16. pants
      BUDŽETA POZĪCIJA
      17 04 02 01
      IEGULDĪJUMU PROVIZORISKAIS SKAITS UN VEIDI
      Viens ieguldījumu nolīgums attiecībā uz 2013.–2015. gadu, un to īsteno saskaņā ar turpmāk aprakstīto kārtību.
      
                  1.
               
               
                  Ieguldījumu fonda 911100MTF/INT/003/EEC saldo 2013. gada 31. augustā.
               
            
                  2.
               
               
                  Savienības maksimālais finansiālais ieguldījums Ieguldījumu fondā tiek noteikts EUR 4 000 000 apmērā 24 mēnešu laikposmam, skaitot no 2013. gada 1. septembra.
               
            
                  3.
               
               
                  Pirmo iemaksu 2013. gadam no 2. punktā minētās summas veido:
                  
                              a)
                           
                           
                              1. punktā minētais saldo,
                           
                        
                              b)
                           
                           
                              Savienības ieguldījuma summa, kas vajadzīga, lai Ieguldījumu fonda kopējā summa būtu EUR 2 000 000 ekvivalents USD.
                           
                        
            
                  4.
               
               
                  Izdevumus, kas no Ieguldījumu fonda jāsedz laikposmā no 2013. gada 1. septembra līdz 2015. gada 31. augustam, sedz no Savienības ikgadējiem ieguldījumiem, kas attiecīgi tiks saņemti par 2014. un 2015. gadu. Tomēr šos ieguldījumus izmaksā atkarībā no Savienības budžetā pieejamajiem līdzekļiem.
               
            
                  5.
               
               
                  Aprēķinot ikgadējos 4. punktā minētos Savienības ieguldījumus, par pamatu izmanto finanšu pārskatu, ko Eiropas Komisija mutes un nagu sērgas kontrolei (EUFMD) sagatavojusi vai nu ikgadējai izpildkomitejas sesijai, vai EUFMD ģenerālsesijai, kas notiek reizi divos gados, un šim pārskatam pievieno detalizētu dokumentāciju saskaņā ar FAO noteikumiem un Savienības Finanšu un administratīvās sistēmas pamatnolīgumu attiecībā uz Savienības finansējumu FAO darbībām.
               
            
                  6.
               
               
                  Komisija un FAO noslēdz Īstenošanas nolīgumu par Ieguldījumu fonda izmantošanu un darbību uz 24 mēnešiem, skaitot no 2013. gada 1. septembra.
               
            
                  7.
               
               
                  Eiropas Komisija un EUFMD kopīgi vada Ieguldījumu fondu saskaņā ar 6. punktā minēto Īstenošanas nolīgumu.
               
            MAKSIMĀLĀ IEGULDĪJUMA LIKME
      EUR 4 000 000
      I.3.   IEPIRKUMI
      
      Iepirkuma līgumiem 2013. gadā atvēlētā budžeta kopsumma ir EUR 2 224 700.
      I.3.1.   INTERAKTĪVA DATUBĀZE, KURĀ DALĪBVALSTU PĀRVALDES IESTĀDĒM IR NODROŠINĀTA PIEEJA VETERINĀRAJIEM TIESĪBU AKTIEM
      JURIDISKAIS PAMATS
      Lēmuma 2009/470/EK 20. pants
      BUDŽETA POZĪCIJA
      17 04 02 01
      PLĀNOTO LĪGUMU PROVIZORISKAIS SKAITS UN VEIDI
      Viens pakalpojumu līgums
      PLĀNOTO LĪGUMU PRIEKŠMETS (JA IESPĒJAMS)
      Veterinārie tiesību akti ietver daudzus elementus, kuru dēļ ir lietderīgi nodrošināt, lai dalībvalstu ierēdņiem tie būtu pieejami interaktīvā veidā. Datubāzi būtu jāaktualizē 24 stundu laikā pēc jaunu tiesību aktu publicēšanas, un tajā būtu jāiekļauj attiecīgo tiesību aktu konsolidētās redakcijas. Datubāzē vajadzētu iekļaut arī viegli lietojamus saistīto datu pārskatus, kuri ir nepieciešami dalībvalstu veterināro iestāžu ikdienas darbā.
      Paredzētais ieguldījums 2014. un 2015. gadā ļaus veterināros tiesību aktus un saistītos datus padarīt pieejamus dalībvalstu ierēdņiem interaktīvā un viegli pieejamā veidā.
      ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada trešais ceturksnis
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 150 000
      I.3.2.   HORIZONTĀLAIS IEGULDĪJUMS KOMUNIKĀCIJĀ SAISTĪBĀ AR DZĪVNIEKU VESELĪBAS PASĀKUMIEM
      JURIDISKAIS PAMATS
      Lēmuma 2009/470/EK 20. pants
      BUDŽETA POZĪCIJA
      17 04 02 01
      PLĀNOTO LĪGUMU PROVIZORISKAIS SKAITS UN VEIDI
      Aptuveni 10 konkrēti līgumi, izmantojot vairākus pamatlīgumus.
      PLĀNOTO LĪGUMU PRIEKŠMETS (JA IESPĒJAMS)
      Horizontālais ieguldījums komunikācijā saistībā ar dzīvnieku veselības pasākumiem.
      ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada laikā
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 112 700
      I.3.3.   PASĀKUMI DZĪVNIEKU LABTURĪBAS LĪDZŠINĒJĀS POLITIKAS ATBALSTAM UN ESOŠO KOMUNIKĀCIJAS LĪDZEKĻU UZTURĒŠANA
      JURIDISKAIS PAMATS
      Lēmuma 2009/470/EK 20. un 23. pants
      BUDŽETA POZĪCIJA
      17 04 02 01
      PLĀNOTO LĪGUMU PROVIZORISKAIS SKAITS UN VEIDI
      Seši konkrēti līgumi, izmantojot vairākus pamatlīgumus.
      PLĀNOTO LĪGUMU PRIEKŠMETS (JA IESPĒJAMS)
      
                  a)
               
               
                  Rakstisku publikāciju par dzīvnieku labturību sagatavošana (EUR 30 000);
               
            
                  b)
               
               
                  pasākumi, ar ko atbalsta bērnu izglītošanu jautājumos par dzīvnieku labturību (EUR 162 000);
               
            
                  c)
               
               
                  divu reģionālu darbsemināru organizēšana praktizējošiem veterinārārstiem (EUR 120 000);
               
            
                  d)
               
               
                  pētījums, kas nepieciešams, lai sagatavotu ziņojumu par dzīvnieku labturības pasākumu ietekmi uz Eiropas lopkopju konkurētspēju globalizētajā pasaules tirgū (EUR 100 000);
               
            
                  e)
               
               
                  pētījums par suņu un kaķu labturību (ieskaitot darbsemināru par tirdzniecību) (EUR 200 000);
               
            
                  f)
               
               
                  apmācību organizēšana par datu apkopošanu attiecībā uz broileriem (EUR 170 000).
               
            ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      No 2013. gada otrā līdz trešajam ceturksnim
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 782 000
      I.3.4.   PUBLIKĀCIJAS UN INFORMĀCIJAS IZPLATĪŠANA DZĪVNIEKU VESELĪBAS JAUTĀJUMU UN DZĪVNIEKU VESELĪBAS STRATĒĢIJAS PRINCIPU POPULARIZĒŠANAI
      JURIDISKAIS PAMATS
      Lēmuma 2009/470/EK 20. pants
      BUDŽETA POZĪCIJA
      17 04 02 01
      PLĀNOTO LĪGUMU PROVIZORISKAIS SKAITS UN VEIDI
      Vismaz 10 konkrētu pakalpojumu līgumu slēgšana, izmantojot pamatlīgumu.
      PLĀNOTO LĪGUMU PRIEKŠMETS (JA IESPĒJAMS)
      
                  a)
               
               
                  Veterinārā konference par jaunajiem dzīvnieku veselības tiesību aktiem, kas tiks organizēta Briselē 2013. gadā, lai veicinātu modernu, elastīgu un vienkāršotu tiesisko regulējumu (EUR 100 000);
               
            
                  b)
               
               
                  veterinārijas studentu seminārs, kura mērķis ir stiprināt koncepciju “no lauka līdz galdam” (EUR 75 000);
               
            
                  c)
               
               
                  dalība starptautiskos pasākumos, lai veicinātu integrētu pieeju pārtikas nekaitīgumam posmā “no lauka līdz galdam”, piedaloties divos svarīgākajos gadatirgos (EUR 300 000) un trijos mazākos gadatirgos (EUR 300 000). Šīs dalības mērķis ir informēt aptuveni 2 miljonus iedzīvotāju par mūsu politikas pievienoto vērtību un ikdienā gūtajiem labumiem;
               
            
                  d)
               
               
                  atbalsts dažādiem komunikācijas pasākumiem, kas saistīti ar Tirdzniecības kontroles un ekspertu sistēmu (TRACES), tostarp ar tīmekļa vietnes uzturēšanu, ikgadējo ziņojumu un brošūru sagatavošanu un plašsaziņas līdzekļu pasākumiem (EUR 55 000);
               
            
                  e)
               
               
                  publikāciju un informatīvo materiālu sagatavošana par dzīvnieku veselību (EUR 200 000). Tie tiks izmantoti, lai sniegtu papildus pamatojumu informācijai par ieguvumiem, ko iedzīvotājiem dod dzīvnieku veselība (jo tā ir saistīta ar pārtikas nekaitīgumu, cilvēku veselību un ekonomiku), kā arī lai atbalstītu pasākumus šīs informācijas izplatīšanai vietējā līmenī.
               
            ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada laikā
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 1 030 000
      I.3.5.   NEATKARĪGS IEPRIEKŠĒJS NOVĒRTĒJUMS ATTIECĪBĀ UZ 2014. GADA PROGRAMMĀM SLIMĪBU IZSKAUŠANAI/UZRAUDZĪBAI
      JURIDISKAIS PAMATS
      Lēmuma 2009/470/EK 27. pants
      BUDŽETA POZĪCIJA
      17 04 02 01
      PLĀNOTO LĪGUMU PROVIZORISKAIS SKAITS UN VEIDI
      Vismaz 30 ekspertu līgumu slēgšana ar neatkarīgiem ekspertiem, kurus izraudzīsies, publicējot aicinājumu izteikt ieinteresētību.
      PLĀNOTO LĪGUMU PRIEKŠMETS (JA IESPĒJAMS)
      Atbilstīgi Lēmuma 2009/470/EK 27. pantam Komisija novērtēs 2014. gadam iesniegtās programmas. Tās var iesniegt attiecībā uz 11 slimībām. Mērķis ir veikt šo programmu iepriekšēju novērtēšanu, katrai slimībai piesaistot divus neatkarīgus tehniskos asistentus.
      ĪSTENOŠANA
      Tieša centralizēta
      PROCEDŪRAS UZSĀKŠANAS PROVIZORISKAIS GRAFIKS
      2013. gada jūnijs – jūlijs
      PROVIZORISKĀ DOTĀCIJAS SUMMA ATTIECĪGAJAI DARBĪBAI
      EUR 150 000
   
   
      II PIELIKUMS
      
         2013. gada darba programma
      
      
         Tiesību akti attiecībā uz pesticīdiem
      
      II.1.   IEVADS
      
      Šajā programmā ir viens īstenošanas pasākums 2013. gadam.
      II.2.   IEPIRKUMI
      
      PĒTĪJUMS PAR NELIKUMĪGIEM UN VILTOTIEM PESTICĪDIEM, KAS IETVER NOVĒRTĒJUMA PĀRSKATU PAR DALĪBVALSTU VEIKTAJIEM KONTROLES PASĀKUMIEM UN INFORMĀCIJU PAR NELIKUMĪGU UN VILTOTU PESTICĪDU TIRDZNIECĪBU
      JURIDISKAIS PAMATS
      Regulas (EK) Nr. 1107/2009 76. panta 1. punkts
      BUDŽETA POZĪCIJA
      17 04 04 01
      PLĀNOTO LĪGUMU PROVIZORISKAIS SKAITS UN VEIDI
      Viens līgums
      PLĀNOTO LĪGUMU PRIEKŠMETS (JA IESPĒJAMS)
      
                  —
               
               
                  novērtēt līdzšinējos kontroles pasākumus, ko dalībvalstu iestādes ir veikušas attiecībā uz augu aizsardzības līdzekļiem un darbīgajām vielām, un citām vielām, kuras satur augu aizsardzības līdzekļi,
               
            
                  —
               
               
                  apkopot informāciju par viltotu un nelikumīgu pesticīdu tirdzniecību,
               
            
                  —
               
               
                  novērtēt tiesiskā regulējuma un pasākumu piemērotību un sniegt ierosinājumus uzlabojumiem/dalīties ar paraugpraksi.
               
            ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada trešais ceturksnis
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 100 000
   
   
      III PIELIKUMS
      
         2013. gada darba programma
      
      
         Regula (EK) Nr. 882/2004
      
      III.1.   IEVADS
      
      Šajā programmā 2013. gadam ir trīs īstenošanas pasākumi. Pamatojoties uz Regulas (EK) Nr. 882/2004 66. panta 1. punkta c) apakšpunktu attiecībā uz Savienības finanšu atbalstu pasākumiem, kuri vajadzīgi, lai nodrošinātu šīs regulas piemērošanu, budžeta sadale un galvenās darbības ir šādas.
      Attiecībā uz iepirkumiem:
      
                  —
               
               
                  
                     CEN noteikšanas metodes EN 1785:2003, kas paredzēta jonizētai pārtikai, derīguma pārbaude – EUR 60 000 (III.2.1. punkts),
               
            
                  —
               
               
                  ekonomikas pētījums par rezistenci pret antimikrobiālajiem līdzekļiem, ko veiks ESAO – EUR 50 000 (III.2.2. punkts),
               
            
                  —
               
               
                  horizontāls ieguldījums komunikācijas pasākumos saistībā ar pārtikas un barības kontroli (attiecīgo tīmekļa vietņu daļu atjaunināšana un audiovizuālo un drukāto materiālu izstrāde un sagatavošana) – EUR 203 582 (III.2.3. punkts),
               
            
                  —
               
               
                  komunikācijas pasākumi par PVB inspekcijas uzdevumiem – EUR 150 000 (III.2.4. punkts),
               
            
                  —
               
               
                  ietekmes novērtējums attiecībā uz nepieciešamību izstrādāt ES noteikumus par brīvprātīgām marķēšanas shēmām produktiem, kas nesatur ĢMO, – EUR 100 000 (III.2.5. punkts),
               
            
                  —
               
               
                  vienotas metodikas izstrāde attiecībā uz to, kā dalībvalstis apkopo informāciju par pārtikas piedevu un aromatizētāju patēriņu un izmantošanu Eiropas Savienībā – EUR 150 000 (III.2.6. punkts),
               
            
                  —
               
               
                  neatkarīgs iepriekšējs novērtējums attiecībā uz ES references laboratoriju iesniegtajām programmām – EUR 75 000 (III.2.7. punkts),
               
            
                  —
               
               
                  pētījums, kura laikā tiks apkopoti jauni un esoši dati, lai novērtētu Komisijas Regulas (ES) Nr. 619/2011 piemērošanas ietekmi uz iekšējo tirgu, kā arī uz barības, lopkopības un citu nozaru uzņēmējiem – EUR 100 000 (III.2.8. punkts).
               
            III.2.   IEPIRKUMI
      
      Iepirkuma līgumiem 2013. gadā atvēlētā budžeta kopsumma ir EUR 694 000.
      III.2.1.   CEN NOTEIKŠANAS METODES EN 1785:2003, KAS PAREDZĒTA JONIZĒTAI PĀRTIKAI, DERĪGUMA PĀRBAUDE
      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      17 04 07 01
      PLĀNOTO LĪGUMU PROVIZORISKAIS SKAITS UN VEIDI
      Viena administratīva vienošanās
      PLĀNOTO LĪGUMU PRIEKŠMETS (JA IESPĒJAMS)
      Testi, ko Kopīgais pētniecības centrs (JRC) veic attiecībā uz apstarojuma marķieru noteikšanai pieejamo metožu noturību.
      ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada pirmais pusgads
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 60 000
      III.2.2.   EKONOMIKAS PĒTĪJUMS PAR REZISTENCI PRET ANTIMIKROBIĀLAJIEM LĪDZEKĻIEM, KO VEIKS ESAO
      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      17 04 07 01
      PLĀNOTO LĪGUMU PROVIZORISKAIS SKAITS UN VEIDI
      Viens līgums
      PLĀNOTO LĪGUMU PRIEKŠMETS (JA IESPĒJAMS)
      Esošajai Komisijas politikas iniciatīvai attiecībā uz rezistenci pret antimikrobiālajiem līdzekļiem ir vajadzīgs uz ekonomikas analīzi balstīts pamatojums, lai skaidri demonstrētu, kādu ietekmi rada rezistence pret antimikrobiālajiem līdzekļiem.
      ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada otrais pusgads
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 50 000
      III.2.3.   HORIZONTĀLS IEGULDĪJUMS KOMUNIKĀCIJAS PASĀKUMOS SAISTĪBĀ AR PĀRTIKAS UN BARĪBAS KONTROLI (ATTIECĪGO TĪMEKĻA VIETŅU DAĻU ATJAUNINĀŠANA UN AUDIOVIZUĀLO UN DRUKĀTO MATERIĀLU IZSTRĀDE UN SAGATAVOŠANA)
      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      17 04 07 01
      PLĀNOTO LĪGUMU PROVIZORISKAIS SKAITS UN VEIDI
      Aptuveni 10 pakalpojumu līgumi, izmantojot vairākus pamatlīgumus.
      PLĀNOTO LĪGUMU PRIEKŠMETS (JA IESPĒJAMS)
      Horizontāls ieguldījums komunikācijas pasākumos saistībā ar pārtikas un barības kontroli (attiecīgo tīmekļa vietņu daļu atjaunināšana un audiovizuālo un drukāto materiālu izstrāde un sagatavošana).
      ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada laikā
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 203 582
      III.2.4   KOMUNIKĀCIJAS PASĀKUMI PAR PVB INSPEKCIJAS UZDEVUMIEM
      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      17 04 07 01
      PLĀNOTO LĪGUMU PROVIZORISKAIS SKAITS UN VEIDI
      Aptuveni pieci konkrēti līgumi, izmantojot vairākus pamatlīgumus.
      PLĀNOTO LĪGUMU PRIEKŠMETS
      Publikāciju un informatīvo materiālu sagatavošana par inspekcijas pasākumiem.
      ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      Visa 2013. gada laikā
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 150 000
      III.2.5.   IETEKMES NOVĒRTĒJUMS ATTIECĪBĀ UZ NEPIECIEŠAMĪBU IZSTRĀDĀT ES NOTEIKUMUS PAR BRĪVPRĀTĪGĀM MARĶĒŠANAS SHEMĀM PRODUKTIEM, KAS NESATUR ĢMO
      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      17 04 07 01
      PLĀNOTO LĪGUMU PROVIZORISKAIS SKAITS UN VEIDI
      Viens vai vairāki līgumi atkarībā no tā, kāds būs Komisijas uzsāktā pētījuma rezultāts.
      PLĀNOTO LĪGUMU PRIEKŠMETS (JA IESPĒJAMS)
      Datu apkopošana un iespējamo rīcības modeļu vērtēšana kā pamatojums ietekmes novērtējumam par ES pieejām brīvprātīgas marķēšanas shēmu noteikumu saskaņošanai ES līmenī attiecībā uz produktiem, kas nesatur ĢMO.
      ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada otrais pusgads
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 100 000
      III.2.6.   VIENOTAS METODIKAS IZSTRĀDE ATTIECĪBĀ UZ TO, KĀ DALĪBVALSTIS APKOPO INFORMĀCIJU PAR PĀRTIKAS PIEDEVU UN AROMATIZĒTĀJU PATĒRIŅU UN IZMANTOŠANU EIROPAS SAVIENĪBĀ
      JURIDISKAIS PAMATS
      Regulas (EK) Nr. 1333/2008 29. pants un Regulas (EK) Nr. 1334/2008 23. pants
      BUDŽETA POZĪCIJA
      17 04 07 01
      PLĀNOTO LĪGUMU PROVIZORISKAIS SKAITS UN VEIDI
      Viens vai vairāki līgumi
      PLĀNOTO LĪGUMU PRIEKŠMETS (JA IESPĒJAMS)
      
                  —
               
               
                  Apkopot informāciju par esošajām pārtikas piedevu un aromatizētāju uzraudzības sistēmām,
               
            
                  —
               
               
                  apzināt Eiropas Pārtikas nekaitīguma iestādes īpašās vajadzības,
               
            
                  —
               
               
                  ieteikt vadlīnijas ES mēroga pieejai attiecībā uz pārtikas piedevu un aromatizētāju uzraudzību.
               
            ĪSTENOŠANA
      Tieša centralizēta
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      2013. gada otrais pusgads
      PROVIZORISKĀ SUMMA, KAS PAREDZĒTA UZAICINĀJUMAM IESNIEGT PIEDĀVĀJUMUS
      EUR 150 000
      III.2.7.   NEATKARĪGS IEPRIEKŠĒJS NOVĒRTĒJUMS ATTIECĪBĀ UZ ES REFERENCES LABORATORIJU IESNIEGTAJĀM PROGRAMMĀM PAR 2014. GADU
      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      17 04 07 01
      PLĀNOTO LĪGUMU PROVIZORISKAIS SKAITS UN VEIDI
      Vismaz 15 ekspertu līgumu slēgšana ar neatkarīgiem ekspertiem, kurus izraudzīsies, publicējot aicinājumu izteikt ieinteresētību.
      PLĀNOTO LĪGUMU PRIEKŠMETS (JA IESPĒJAMS)
      ES references laboratorijām līdz 2013. gada septembra beigām jāiesniedz 2014. gada darba programmas. Komisija minētās programmas novērtēs. Tās var iesniegt par 44 tēmām. Mērķis ir veikt dažu programmu iepriekšēju novērtēšanu, piesaistot neatkarīgus ekspertus.
      ĪSTENOŠANA
      Tieša centralizēta
      PROCEDŪRAS UZSĀKŠANAS PROVIZORISKAIS GRAFIKS
      2013. gada rudens
      PROVIZORISKĀ SUMMA ATTIECĪGAJAI DARBĪBAI
      EUR 75 000
      III.2.8.   PĒTĪJUMS, KURA MĒRĶIS IR APKOPOT JAUNUS UN ESOŠOS DATUS, LAI NOVĒRTĒTU KOMISIJAS REGULAS (ES) Nr. 619/2011 PIEMĒROŠANAS IETEKMI UZ IEKŠĒJO TIRGU, KĀ ARĪ UZ BARĪBAS, LOPKOPĪBAS UN CITU NOZARU UZŅĒMĒJIEM
      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      17 04 07 01
      PLĀNOTO LĪGUMU PROVIZORISKAIS SKAITS UN VEIDI
      Viena konkrēta pakalpojumu līguma slēgšana.
      PLĀNOTĀ LĪGUMA PRIEKŠMETS (JA IESPĒJAMS)
      Tādu no visām ieinteresētajām personām iegūtu datu apkopošana un analīze, kuri attiecas uz iespējamo ietekmi, kādu varētu izraisīt Komisijas Regulas (ES) Nr. 619/2011 darbības jomas paplašināšana vai nepaplašināšana attiecībā uz pārtiku, tādējādi gatavojoties ietekmes novērtējumam.
      ĪSTENOŠANA
      Tieša centralizēta
      PROCEDŪRAS UZSĀKŠANAS PROVIZORISKAIS GRAFIKS
      2013. gada rudens
      PROVIZORISKĀ SUMMA ATTIECĪGAJAI DARBĪBAI
      EUR 100 000